राजाबरारी के काजल रानी में लगा मेला
विकासखंड की ग्राम पंचायत राजाबरारी में आदिवासियों के प्रमुख तीर्थ स्थल में महाशिवरात्रि से मेला चल रहा है, इसमें समूचे वनांचल के आदिवासी बड़ी संख्या में पहुंच रहे हैं। मेले में क्षेत्र सहित बाहर से व्यापारी दुकानें लेकर पहुंचे हैं। दुकानों से वनांचल की महिलाएं जरूरत के सामग्री खरीद रही रही हैं। मेले में खिलौने, कटलरी, कपड़े, बर्तन, जनरल सामग्री सहित होटलें, आईस्क्रीम की दुकानें लगी हुई हैं। वहीं मनोरंजन के लिए मेले में झूले और सांस्कृतिक आयोजन, खेल प्रतियोगिताएं भी हो रही हैं। जानकारी के अनुसार आदिवासी अंचल का यह मेला शिवरात्रि से लगभग एक पखवाड़े तक चलता है। मेले में दिन-रात खासी भीड़ रहती है।
संगम स्थल का है महत्व
पहाड़ी नदी गंजाल और काजल रानी के संगम पर भगवान शंकर की मढ़ैया सहित अन्य देवी-देवताओं के स्थान बने हैं। कई अवसरों पर आदिवासी ग्रामीण यहां आकर कार्यक्रम करते हैं। कुछ आदिवासियों ने बताया पूर्वजों से ही इस स्थान का महत्व है। यहां मानता पूरी होने पर परम्परा के अनुसार पूजा करते हैं। काजल नदी उनकी आस्था का केंद्र बिंदु है।
टिमरनी। मेले में खरीददारी के लिए पहुंचे आदिवासी।
आयोजन
bho_Deva hin_Deva hin_Deva hin_Deva hin_Deva bho_Deva